laion/Wikipedia-Exotic huggingface dataset:
De Motu

"De Motu" või "De motu" (ladina keeles "Liikumisest") on pealkiri, mida on kandnud mitu kirjatööd. Enamik neist on pikema pealkirjaga, kuid teaduskirjanduses lühendatakse pealkirjad tihti just sellele kujule. "De Motu" on Iiri filosoofi George Berkeley kirjutis aastast 1721; "De motu corporum in gyrum" ("Kehade liikumisest orbiidil") on käsikiri, mille Inglise füüsik Isaac Newton saatis 1684. aasta novembris Edmund Halleyle; "De motu cordis" ("Exercitatio Anatomica de Motu Cordis et Sanguinis in Animalibus") on Inglise arsti William Harvey peateos, 1628. aastal avaldatud raamat; "De motu antiquorum" on Itaalia astronoomi Galileo Galilei dialoog, avaldatud 1590. Vahel nimetatakse nii ka teoseid, mille pealkiri on "De Motu Animalium" ("Loomade liikumisest"): "De motu animalium" on Vana-Kreeka filosoofi Aristotelese traktaadi ladinakeelne pealkiri; "De motu animalium" on Itaalia füüsiku Giovanni Alfonso Borelli (1608–1679) teos, mis võrdleb loomade ja masinate liikumist; "De motu animalium spontaneo" ("Loomade iseeneslikust liikumisest") on prantsuse filosoofi Pierre Petit (1617–1687) traktaat René Descartesi ja kartesiaanluse vastu. De Motu Animalium
Harilik mürkputk

Harilik mürkputk (Cicuta virosa) on sarikaliste sugukonda mürkputke perekonda kuuluv mitmeaastane rohttaim. Mürkputk kasvab veekogude kaldaservades ja madalas kaldavees. Suurvee ajal võib leida ka hulpivaid juurikaid koos jämedate säilitusjuurtega. Mürkputkel on kitsad tumerohelised lehed ja valged kobarõied. Talvel ja kevadel on mürkputke raske ära tunda. Kindlaks tunnuseks on risoomi ülaosa kambriline ehitus, mis tuleb nähtavale, kui juurikas pikuti keskelt lõhki lõigata. Mürkputk on eluohtlikult mürgine. Kõige mürgisemad on juur ja risoom, kuid ohtlikud on ka taime kõik muud osad. Täiskasvanul piisab eluohtliku mürgistuse saamiseks vaid paarist grammist värskest juurikast, lastele surmavalt mõjuv kogus on mitu korda väiksem. Taime mürgisus ei kao ka taime kuivatamisel. Lõhn ja maitse ei anna kuidagi märku taime mürgisusest. Mürgistusnähtude esimesed tundemärgid on kõrvetus- ja sügelustunne suus. Sellele järgnevad oksendamine, keele halvatus, kõhuvalu, tugevad krambid, nägemise halvenemine, suur janu. Mõne tunni jooksul võib mürgistus viia hingamise peatumiseni. Mürgistuskahtluse korral tuleb kohe kutsuda kiirabi. Tarvilik esmaabi on oksendamise esilekutsumine, mille järel tuleb anda ohtralt juua. Hingamise peatumise korral tuleb teha kunstlikku hingamist kuni väljaõppinud abi saabumiseni. Harilik mürkputk andmebaasis eElurikkus
De Motu Animalium

"De Motu Animalium" (ladina keeles "Loomade liikumisest") on pealkiri, mida on kandnud mitu kirjatööd: "De motu animalium" on Vana-Kreeka filosoofi Aristotelese traktaadi ladinakeelne pealkiri; "De motu animalium" on Giovanni Alfonso Borelli (1608-1679) kaheosaline traktaat, mis võrdleb loomade ja masinate liikumist; "De motu animalium spontaneo" on Pierre Petit' (1617–1687) traktaat René Descartesi ja kartesiaanluse vastu. De Motu
Hillar Eller

Hillar Eller (15. detsember 1939 Kärdla – 22. veebruar 2010 Kärdla) oli eesti poliitik. Ta lõpetas 1958. aastal Kärdla Keskkooli ja 1973. aastal Tartu Riikliku Ülikooli õigusteaduskonna. Ta töötas aastatel 1958–1964 Hiiumaal spordiühingus Jõud. Aastatel 1970–1972 oli ta kalurikolhoosi Hiiu Kalur osakonnajuhataja ja ühtlasi ka Hiiumaa rahvakontrollikomitee esimees. Aastatel 1964–1970 oli ta ELKNÜ Hiiumaa rajoonikomitee sekretär, aastatel 1966–1972 oli ta ELKNÜ Keskkomitee liige. Ta lõpetas 1981. aastal Leningradi Kõrgema Parteikooli. Hillar Eller oli 1977–1989 EKP Hiiumaa Rajoonikomitee esimene sekretär, EKP Keskkomitee liige ning Eesti NSV X, XI, XII Ülemnõukogu liige (1982–1992). Eller oli Põhiseaduse Assamblee liige. 2002 Riigivapi V klassi teenetemärk 2006 Riigivapi III klassi teenetemärk Koos parteiga, leninlikul rajal, Nõukogude Hiiumaa : EKP Hiiumaa Rajoonikomitee ja Hiiumaa Rajooni RSN ajaleht, Номер 143, 3 Декабрь 1970 Indrek Paavle. Nõukogude aeg, lk 485; Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat, 1985. Lk 42; Eesti NSV/Eesti Vabariigi Ülemnõukogu XII koosseis: 29.03.1990–29.09.1992. Biograafia ESBL-is
Euronics

Euronics on rahvusvaheline koduelektroonikat turustav ettevõte. Euronicsi kett asutati 1990. aastal ning hõlmas algul kauplusi 5 riigis: Saksamaal, Belgias, Hollandis, Hispaanias ja Itaalias. Tänu pidevale kasvule on Euronicsist saanud Euroopa suurim elektroonikakaupade ostugrupp, olles esindatud 35 riigis ning pakkudes kvaliteettehnikat enam kui 11 000 kaupluses. Olles orienteerunud just Euroopa turule, pakub Euronics elektroonikakaupu, kodutehnikat, telekommunikatsiooni- ja arvutikaupu enam kui 600 miljonile tarbijale. Euronicsi ostugrupi 2011. aasta müügikäive oli 16,2 miljardit eurot. Eesti turule tuli Euronics 2003. aastal ning on nüüd esindatud 19 kauplusega. Lätis töötab 7 ja Leedus 4 Euronicsi kauplust. Baltikumis kokku on Euronicsi kaubamärgi all tegutsevaid kauplusi 29 ning müügipinda on kokku üle 20 000 m2. Eesti koduleht Läti koduleht
Ubalehelised

Ubalehelised (Menyanthaceae) on astrilaadsete seltsi kuuluv sugukond. Sugukonda kuulub umbes 60–70 veelembeliste taimede liiki, mis on jaotatud viide perekonda. Liht- või liitlehed kinnituvad vahelduv vahelduvalt roomavale risoomile. Õied on kas kollased või valged. Liparophyllum Menyanthes – ubaleht Nephrophyllidium Nymphoides – järveõis Villarsia
Wild 2

Wild 2 [vilt kaks] ehk 81P (ametlikult 81P/Wild) on komeet, mis on nime saanud Šveitsi astronoomi Paul Wildi järgi, kes avastas selle 1978. Komeet on 4,5 miljardit aastat vana. Varem oli selle komeedi orbiit kaugemal ning see oli lähedasem ringjoonele. 1974. aastal möödus ta lähedalt Jupiterist, mille tugev gravitatsiooniline tõmme muutis komeedi orbiiti ning tõi ta Päikesesüsteemi ossa, mis on Päikesele lähemal. 2. jaanuaril 2004 uuris komeedi koomat kosmoseaparaat Stardust. Orbiidi andmed inglise keeles Orbiidi elemendid ja efemeriidid inglise keeles
Ramtha

Ramtha on olend, keda kanaldab J. Z. Knight. Knighti sõnul on Ramtha üks ülestõusnud meistritest, 35 000 aasta vanune Lemuuria päritolu sõdalane, kes vallutas Atlantise ja seejärel saavutas valgustatuse. J. Z. Knightil on Ramthale autoriõigus ning ta on selle pärast korduvalt kohtus käinud. Knight ja Ramtha osalesid koos filmis "What the Bleep Do We Know!?" Ramtha School of Enlightenment Washingtoni apellatsioonikohtu otsus asjas "Jzk, Inc Joseph Glandoni vastu" Uudis Austria Ülemkohtu otsuse kohta
Pierre Petit

Pierre Petit [pjeer p(ö)t'i] (1617–1687) oli Prantsuse õpetlane, arst, luuletaja ja latinist. Petit õppis meditsiini Montpellier's ja sai meditsiinidoktori kraadi, kuid arstina praktiseerima ei hakanud. Pariisi naasnult elas ta mõnd aega president Guillaume de Lamoignoni juures tolle poegade koduõpetajana. Hiljem oli ta rahandusministeeriumi esimese presidendi Aymar de Nicolai kirjanduslik kaastööline. Petit suri 1687. aastal, peatselt pärast abiellumist. John Gorton "A General Biographical Dictionary", 1835
Chang Kyou-chul

Chang Kyou-chul (korea 장규철; varem Chang Sun-gil (korea 장순길); 19. juuni 1946 Seoul – 19. aprill 2000) oli Lõuna-Korea poksija. Chang sai kukk-kaalus (kuni 54 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Eridadi Mukwangale (Uganda) ja jäädes edasisest medaliheitlusest välja. Chang poksis oktoobrist 1970 kuni juunini 1974 elukutselisena ning pidas kokku 22 kohtumist, millest võitis 17 (neist 5 nokaudiga) ja kaotas 5 (neist 1 nokaudiga) kohtumist. 19. suveolümpiamängude poksivõistlus. México 1968. Tulemused inglise keeles Chang Kyou-chul veebisaidil Olympedia (inglise) Chang Kyou-chul veebisaidil BoxRec (inglise)
De Motu (Berkeley)

"De Motu" (ladina keeles "Liikumisest") on iiri filosoofi George Berkeley traktaat, mis avaldati 1721. aastal. Teose täispikk pealkiri on "De motu: Sive; de motu principio et natura, et de causa communicationis motuum" ("Liikumisest ehk liikumise printsiibist ja loomusest ning liikumiste edasikandumise põhjusest"). Berkeley esitas traktaadi Prantsuse Teaduste Akadeemia väljakuulutatud auhinnale, kuid edutult. "De Motus" kritiseeris George Berkeley selliseid Isaac Newtoni teostes kasutatud mõisteid nagu "absoluutne ruum", "absoluutne aeg"," jõud" ja "gravitatsioon" (ehk raskusjõud). Selle kirjatöö tõttu on mitmed autorid eesotsas Karl Popperiga nimetanud Berkeleyt Ernst Machi ja Albert Einsteini eelkäijaks. "Berkeley's Philosophical Writings" New York: Collier, 1974 http://www.cfh.ufsc.br/~conte/berkeley-demotu.pdf "The New Encyclopædia Britannica", Micropædia, Vol. 2, Chicago, 2007 Myhill, John (1957) "Berkeley's "De Motu" - An Anticipation of Mach" Rmt: "George Berkeley: Lectures delivered before the Philosophical Union of the University of California" Berkeley and Los Angeles: University of California Press (University of California Publications in Philosophy, Volume 29) George Berkeley kogutud teosed inglise tõlkes, Project Gutenberg (sh "De Motu")
Jee Yong-ju

Jee Yong-ju (korea 장규철; 19. detsember 1948 Wonju, Gangwoni provints – 25. august 1985 Wonju, Gangwoni provints) oli Lõuna-Korea poksija. Jee sai helveskaalus (kuni 48 kg) 1968. aasta México olümpiamängude poksivõistlustel hõbemedali, kaotades finaalis kuldmedali- ja olümpiavõitjale Francisco Rodríguezele (Venezuela). 19. suveolümpiamängude poksivõistlus. México 1968. Tulemused inglise keeles Jee Yong-ju veebisaidil Olympedia (inglise)
Jurino rajoon

Jurino rajoon on 2. järgu haldusüksus Venemaal Mari Eli Vabariigis. Asub Vabariigi lääneosas. Piirneb läänes Nižni Novgorodi oblastiga. Rajoon jaguneb 1 linna- ja 6 külaasunduseks (сельское поселение). Üle poole elanikest on venelased. Rajooni keskus on Jurino alev. 2010. aastal oli rajooni 8758 elanikust 93,1% (8152) venelased ja 4,3% (375) marid. Q126709394 http://portal.mari.ru/jurino/
Dinda Gorlée

Dinda Liesbeth Gorlée (sündinud 1943) on hollandi semiootik ja tõlketeoreetik. Ta on uurinud Ludwig Wittgensteini keeleteooriat ja rakendanud Charles Peirce'i mudeleid tõlketeoorias. Ta oli ühingu Nordic Association for Semiotic Studies esimene president. Gorlée, Dinda L. 2015. From Translation to Transduction: The Glassy Essence of Intersemiosis. (Tartu Semiotics Library 15.) Tartu: University of Tartu Press. D. Gorlée koduleht D. Gorlée lühibiograafia
Prõborivka

Prõborivka (ukraina keeles Приборівка) on küla Ukrainas Vinnõtsja oblastis Lõpovetsi rajoonis. Elanike arv oli 2001. aasta rahvaloenduse andmeil 1168. Pindala on 1525 km². Esimesed teated Prõborivkast pärinevad 1630. aastast. Külas on mälestusmärk 1932.–3193. aasta näljahädas (holodomoris) hukkunutele ning vennaskalmistul mälestusmärk lagenutele Teises maailmasõjas 1941–1945. Läbi küla läheb Vinnõtsja–Turbovi maantee. Küla ümbritsevad suured metsamassiivid. Prõborivkas tegutsevad I–II astme kool (edasi õpib enamik lapsi Turbovi 1. Keskkoolis) ning Ukraina õigeusu kiriku Svjato-Pokrovski kirik (1905. aastast). Küla sihtnumber on 22515, telefonikood 4358. Teises maailmasõjas hukkunute mälestusmärgile on pärast Ukraina iseseisvumist lisatud krutsifiks. Mälestusmärk Stalini-aegse näljahäda ohvritele Prõborivka kabel  Prõborivka – pildid, videod ja helifailid Wikimedia Commonsis
Lüüra (tähtkuju)

Lüüra (ladina keeles Lyra) on väike põhjataeva tähtkuju Linnutee serval, rahvaastronoomias tuntud ka Vanade Reinadena. See on üks 48-st Ptolemaiose kirjeldatud tähtkujust ja kuulub 88 tänapäeva tähtkuju hulka. Pindalalt on see 52. tähtkuju, kattes 286 ruutkraadi. Lüüra heledaimad tähed on Veega, Lüüra gamma ja Lüüra beeta. Veega moodustab koos Altairi ja Deenebiga Suvekolmnurga. Lüürat ümbritsevad Lohe, Herkules, Rebane ja Luik. Eestis on Lüüra tähtkuju peaaegu loojumatu. Lüüras asub ka binokliga vaadeldav Lüüra rõngasudu. "Lyra Constellation". Constellation Guide. Vaadatud 6. juuli 2018. "Star Constellation Facts: Lyra". Astronomy Trek. Vaadatud 6. juuli 2018. "Vega is the Harp Star". EarthSky. Vaadatud 6. juuli 2018. "Tähtkujud". Astronoomia.ee. Vaadatud 6. juuli 2018. "Messier 57: Ring Nebula". Messier Objects. Vaadatud 6. juuli 2018.
Lüüra

Lüüra on keelpill, mida kasutati juba Antiik-Kreekas. Lüüra erineb harfist selle poolest, et keeled on kinnitatud põikpuu külge, mis on kõlalauaga ühel tasandil. Lüürasid on kahte tüüpi: puidust kõlakastiga kastlüürad ja kilpkonna kilbikujulise loodusliku või õõnestatud resonaatoriga lüürad. Lüürat mängiti juba Sumeris 3000 eKr. Keeli oli 8 – 12 ja neid näpiti mõlema käe sõrmedega. Mesopotaamiast levis lüüra Süüriasse ja Iisraeli. Lüürat peetakse Apolloni pilliks.
Proletaar

Proletaar (lad proletarius) oli Vana-Roomas vaene Rooma kodanik, kellel oli väga vähe või mitte üldse vara. Nimetus tulenes sellest, et rahvaloendusel märgiti selliste kodanike varaks nende lapsed (proles). Proletaarid olid vabastatud sõjaväekohustusest.
Sõvakivtsi

Sõvakivtsi (ukraina keeles Сиваківці) on küla Ukrainas Vinnõtsja oblastis Lõpovetsi rajoonis. Elanike arv on 795. Pindala on 2,525 km².
Haana Zuba-Reinsalu

Haana Zuba-Reinsalu (sünninimi Haana Zuba; sündinud 1. jaanuaril 1968) on eesti metsandustegelane, Luua Metsanduskooli direktor. Ta on lõpetanud 1991. aastal Eesti Põllumajanduse Akadeemia metsamajanduse erialal. 2001. aastal kaitses ta magistritööd metsatööstuse erialal. Aastatel 1994–1998 töötas ta Eesti Maaülikooli metsandusteaduskonnas metoodikuna ja 1998–2001 Luua Metsanduskoolis õppedirektorina. 2001. aastast on ta Luua Metsanduskooli direktor. 2003 MTÜ EUROPEA Eesti Keskuse juhatuse esimees 2008 Eesti Erametsaliidu juhatuse liige 2010 Eesti Metsa- ja Puidutööstuse Liidu juhatuse liige 2011 Eesti Kutseõppe Edendamise Ühingu juhatuse liige 2012 Jõgevamaa Kuldrist 2024 Valgetähe IV klassi teenetemärk Luua lummusest haaratud Haana Zuba "Jõgevamaa Kuldristi pälvib viis ja Hõberisti neli inimest"[alaline kõdulink]. Vooremaa, 23. veebruar 2012
Tšuprõnivka

Tšuprõnivka (ukraina keeles Чупринівка) on küla Ukrainas Vinnõtsja oblastis Lõpovetsi rajoonis. Elanike arv on 146. Pindala on 0,611 km².
Fallibilism

Fallibilism on filosoofia mõttemuster ja epistemoloogiline teooria, mis ühendab erinevad hoiakud, mille kohaselt võivad meie uskumused, ootused ja arusaamad maailmast osutuda ekslikeks, kuid see ei tähenda, et me ei võiks neid olemasolevate teadmiste piires uskuda. Fallibilism on avatud uutele tõenditele, mis võivad minna vastuollu mõne varem tõeseks peetud uskumusega. Charles Sanders Peirce’i järgi ei pea uskumused olema tõsikindlad ning me võime rahulduda mõne uskumusega ka siis, kui see osutub uute tõendite valguses ümberlükatavaks. Erinevalt skeptitsismist ei nõua fallibilism, et peaksime loobuma pretensioonist millegi teadmisele või et peaksime suutma oma teadmisi loogiliselt ammendavalt õigustada või põhjendada. Et empiirilised teadmised võivad järjest täpsemaks muutuva uurimise tagajärjel alati suuremal või vähemal määral revideerimist vajada, siis võib põhimõtteliselt ekslikuks osutuda kõik, mida me üldse teadmiseks peame. Mõned fallibilistid teevad erandi matemaatika- ja loogikatõdedele, kuid teised leiavad, et isegi kui sellised aksiomaatilised süsteemid ise ei saa olla ekslikud, siis võib ometi osutuda ekslikuks viis, kuidas me nende tõdedega ümber käime. Dogmatism Skeptitsism Simon Blackburn, Oxfordi filosoofialeksikon. Tõlkinud Märt Väljataga ja Bruno Mölder. Tallinn: Vagabund, 2002.
Fideism

Fideism (ladina sõnast fides 'usk') on epistemoloogiline teooria, et usk on teatud tõdedeni (enamasti religioossete) jõudmisel olulisem kui mõistus.
Jumal on surnud

"Jumal on surnud" (saksa Gott starb; tõlgitud ka kui "Jumala surm"; saksa fraasist Tod Gottes) on Nietzsche väide (inglise statement), mis kuulutab, et meid on jäetud omapead ning me ei peaks enam püüdma avastada transtsendentset ja varjatud tõde, ega leiutama maailma lõpu jaoks transtsendentset ja lõplikku tõde.
Josh McDowell

Joslin "Josh" McDowell (sündinud 17. augustil 1939) on USA kirjanik, kristluse apologeet ja evangelist. Tema nimekaim teos on "Kaalukad tõendid" (originaalpealkiri "Evidence That Demands a Verdict"), mis ilmus 2006. aastal ka eesti keeles.
Hekto

Hekto oli noorteklubi, mille moodustasid Jõgeva noored 1976. aastal Ants Paju eestvõttel. Klubi tegutses 1984. aastani. Koos ei käidud ainult meelt lahutamas, vaid tehti ka tõsist tööd: korrastati Siimusti lauluväljaku ümbruse metsa ja kalmistut, rajati metsa katsekultuure Kaarepere metsakatsejaama Söe arboreetumisse, tehti talguid Palamuse muuseumi ennistamisel ja sovhoosides, ehitati Palale suusahüppemägi jms. Käidi isegi Kaukaasias Punasel Lagedal Anton Hansen Tammsaare kunagist maja remontimas. Hekto eeskujul tekkis ulatuslik noorteklubide liikumine, mis levis nii Eestis kui ka väljaspool Eestit. Hektost räägiti ja kirjutati ning 1981. aastal valmis klubist film "Rong peatub kaks minutit". Filmi stsenarist oli Rein Karemäe, režissöör Kaljo Kiisk, operaator Arvo Vilu. Helve Anton "Jõgeva". Tallinn: Eesti Raamat, 1988, lk 91-93
Ürgalge

Ürgalge (kreeka arche) oli antiikaja filosoofias see, millest kõik tekib, mille olemasolu tõttu püsib ning mis on hävimatu. Maailma ja kogu oleva alge küsimusega tegelejaid antiikfilosoofias määratletakse natuurfilosoofidena. Element Meos, I., 2002. Filosoofia sõnaraamat. Tallinn, [[kirjastus Koolibri]. Lk 280
Usu ja mõistuse vahekord

Usu ja mõistuse vahekord (inglise relationship between faith and reason) on uskumuse kaks tüüpi (inglise two modes of belief), mis tulevad esile nt mingil teemal vaidlemisel. Kui mõistuspärasus ehk ratsionaalsus baseerub mõistusel või tõenditel, siis usk baseerub inspiratsioonil, ilmutusel (inglise revelation) või autoriteedil. Usun, sest on absurdne (ladina credo, quia absurdum) Usun, selleks et aru saada (ladina credo, ut intellegam) Mõistan, selleks et uskuda (ladina intellego ut credam) Fideism Ratsionaalsus
Ilmalikustamine

Ilmalikustamine ehk sekulariseerimine (ka sekularisatsioon) on ühiskonna usuliste väärtuste ja institutsioonide (nt kirikute) domineerimise asendamine mittereligioossete ehk ilmalike väärtuste, asutuste ja institutsioonidega.
Joogisarv

Joogisarv on vedelike joomiseks kasutatud erinevast materjalist (seest õõnestatud loomasarv, klaas, metall, keraamika jm) sarvekujuline jooginõu. See oli kasutusel juba klassikalisel antiikajal, eriti Balkanil, jäänukina tseremoniaaljooginõuna keskajal ja mõnel pool ka tänapäeval, eriti Germaani-Euroopas ja Kaukaasias. Joogisarv oli oluline viikingite tseremooniates. Eestis oli joogisarv oluline muinasusundlike peiede pidamise rituaalides. Joogisarve kujutist on kujutatud mitmel eesti paganlikul sõjameeste trapetsiaalsel hauaplaadil (nt Muhu kiriku seinas, Karuse kalmistul von Wistinghausenite kabelis jm). Arthur MacGregor, Bone, Antler, Ivory & Horn: The Technology of Skeletal Materials Since the Roman Period, Taylor & Francis, 1985, ISBN 978-0-7099-3242-0, p. 152 http://muinas.struktuur.ee/vvfiles/0/trapetsid%20est.pdf [kõdulink] http://muinas.struktuur.ee/vvfiles/1/hauaplaadid.pdf [kõdulink]
Leonhard Krull

Leonhard Johann Krull VR II/3 (20. juuni 1890 Kuressaare, Saaremaa (maakond) – 13. aprill 1942 Sevurallagi vangilaager, Sverdlovski oblast, NSV Liit) oli Eesti sõjaväelane (staabikapten) ja poliitikategelane (Eesti Vabadussõjalaste Liit). Leonhard Krull sündis 1890. aastal Saaremaal, lõpetas 1910. aastal Pihkva maamõõtjate kooli. Esimese maailmasõja alguses 1914. aastal mobiliseeriti L. Krull Venemaa keisririigi armeesse, 1915. aastal lõpetas Pauli sõjakooli ja saadeti rindele, kus sai haavata. 1916. aastal ülendati ta alamleitnandiks, sama aasta oktoobris leitnandiks, 1917. aasta augustis juba alamkapteniks. 1917. aasta lõpul moodustatud Eesti rahvusväeosade moodustamise ajal saabus L. Krull 20. detsembril 1917. aastal Turkestani Kütipolgust 1. Eesti jalaväepolku, kus ta määrati 3. roodu, rooduülemaks. 1918. aasta novembris Alanud Eesti Vabadussõjas suundus ta 26. detsembril 1918 Krull 1. jalaväepolgu 13. roodu ülemana rindele, mis asus Tallinnas 30-40 km kaugusel Anija piirkonnas. 3. jaanuaril pidas staabikapten Krulli 13. rood lahingu 1. Tallinna Eesti kommunistliku kütipolgu rooduga Priske lahingu. Pärast Priske lahingut, 7. jaanuaril alanud Eesti vägede pealetungilahinguid jõudis ta väeosaga 1919. aasta veebruaris Federovkasse, kus sai aga lahingus poole tunni jooksul kolm korda haavata ja saadeti tagalasse paranemisele. Pärast haavade paranemist ja puhkust teenis ta 1. jalaväepolgu majanduse jaoskonna ülema abina ja demobiliseeriti 26. novembril 1919. aastal. Vapruse eest Vabadussõjas autasustati teda Vabaduse Risti II liigi 3. järguga. 1923. aastal lõpetas ta Tartu Ülikooli põllumajandusteaduskonna. Leonhard Krull oli ka aktiivne ühiskonnaelutegelane, ta oli Ülemaalise asunike ja riigirentnike liidu keskjuhatuse liige. 1924. aastal oli ta Saaremaa asunike ja riigirentnike kongressi esimees. Pärast 1929. aastal Eesti Vabadussõjalaste Keskliidu asutamist oli Krull Saaremaal maakonna vabadussõjalaste juhiks. 1935. aastal mõisteti Leonhard Krull kaheksaks kuuks tingimisi vangi. Leonhard Krull oli talisupleja. Leonhard Krull arreteeriti nõukogude võimu poolt Kuressaares 1941. aastal ja mõisteti sõjatribunali otsusega surma, ta hukati 13. aprillil 1942. aastal. Talvine supleja Kuressaares. Rahvaleht, 3. jaanuar 1940, nr. 2, lk. 8. TÜ üliõpilased
Kalkogeenid

Kalkogeenid (inglise chalcogens) on keemiliste elementide perioodilisussüsteemi 16. rühma elemendid (hapnik, väävel, seleen, telluur, poloonium ja livermoorium). See elementide rühm on tuntud ka kui hapniku perekond. Hapniku käsitletakse vahel küll teistest kalkogeenidest eraldi, sest selle keemilised omadused erinevad oluliselt teistest selle rühma elementidest. Morss, Lester R.; Edelstein, Norman M.; Fuger, Jean (2006). Morss, Lester R; Edelstein, Norman M; Fuger, Jean (toim-d). The Chemistry of the Actinide and Transactinide Elements. The Chemistry of the Actinide and Transactinide Elements. Dordrecht, The Netherlands: Springer Science+Business Media. Bibcode:2011tcot.book.....M. DOI:10.1007/978-94-007-0211-0. ISBN 978-94-007-0210-3.
Inspiratsioon

Inspiratsioon on ebateadlik (inglise unconscious) ja äkiline loomingulisuse sähvatus (või ka loomingulise aktiivsuse seisund), mida esineb kirjanike, muusikute jt kunstialade inimeste loomingutegevuse käigus. Väike entsüklopeedia veebis [1] (vaadatud 28.10.2012)
K3

K3 võib tähendada järgmist: Broad Peak, Aasia mägi ... K0 K1 K2 K4 K5 K6 K7 K8 K9
K5

K5 võib tähendada mitut asja: K5 ehk Gasherbrum I, mägi Aasias Karakoramis Pakistani ja Hiina piiril. K5 ehk NATO küberkaitsekoostöö keskus ...
K4

K4 võib tähendada järgmist: Gasherbrum II, Aasia mägi ...
In silico

In silico on väljend (termin), mida kasutatakse bioloogilise protsessi kirjeldamiseks arvuti või arvutisimulatsiooni kaudu. in vivo in vitro